ഉത്രവധക്കേസ്: ഈ മാസം 11ന് വിധി പറയും കൊല്ലം: കേരളത്തെ ഞെട്ടിച്ച ഉത്ര വധക്കേസില് ഒക്ടോബര് 11ന് കോടതി വിധി പറയും. കൊല്ലം ജില്ലാ അഡീഷണല് സെഷന്സ് കോടതിയാണ് വിധി പറയുക. അഞ്ചല് സ്വദേശി ഉത്രയെ ഭര്ത്താവ് സൂരജ് പാമ്ബിനെ കൊണ്ട് കടിപ്പിച്ചു കൊലപ്പെടുത്തിയെന്നാണ് കേസ്. സൂരജ് മാത്രമാണ് കൊലക്കേസിലെ പ്രതി. സൂരജിന് പാമ്ബിനെ നല്കിയ സുരേഷിനെ കേസില് മാപ്പ് സാക്ഷിയാണ്.സാമ്ബത്തികനേട്ടം മാത്രം ലക്ഷ്യമാക്കി ഉത്രയെ വിവാഹംചെയ്ത സൂരജ് ഭിന്നശേഷിക്കാരിയായ ഉത്രയെ ആസൂത്രിതമായി കൊലപ്പെടുത്തിയെന്നാണ് പൊലീസിന്റെ കുറ്റപത്രം. സ്ത്രീധനമായി ലഭിച്ച സ്വര്ണ്ണാഭരണങളും കാറും പണവും നഷ്ടപെടുമെന്ന ആശങ്കയില് പാമ്ബിെനക്കൊണ്ട് കടിപ്പിച്ചു കൊല്ലുകയായിരുന്നു. 2020 മെയ് ഏഴിന് പുലര്ച്ചെ അഞ്ചലിലെ വീട്ടില് കിടപ്പുമുറിക്കുള്ളിലാണ് ഉത്രയെ പാമ്ബുകടിയേറ്റ് മരിച്ച നിലയില് കണ്ടെത്തിയത്. മൂര്ഖന് പാമ്ബിന്റെ കടിയേറ്റ് മരിച്ച ഉത്രക്ക് ഭര്തൃവീട്ടില് വെച്ച് മാര്ച്ച് രണ്ടിനും പാമ്ബുകടിയേറ്റിരുന്നു. തുടര്ച്ചയായ രണ്ടുതവണ ഉത്രയ്ക്ക് പാമ്ബ് കടിയേറ്റതോടെ സംശയം തോന്നിയ ബന്ധുക്കള് പരാതി നല്കുകയായിരുന്നു. തുടര്ന്ന് നടത്തിയ അന്വേഷണത്തിലാണ് കൊലപാതകമാണെന്ന് കണ്ടെത്തിയത്.